Permisjon kan på norsk også kalles perm, for eksempel når det gjelder pappaperm eller fri under militærtjeneste. Permisjon fra militæret kan også kalles orlov, eller landlov i marinen, som er tjenestefri til å gå fra et skip og på land. Også fanger og pasienter kan få permisjon, altså få tillatelse til å være fraværende fra opphold i et fengsel eller på et sjukehus i et bestemt tidsrom.